टि्वटर पर आईं मायावती तो तेजस्वी यादव बोले- आपने मेरी बात मानी, मुझे बहुत खुशी हुई  
2018 में बनाया गया था टि्वटर पर अकाउंट
22 जनवरी को किया गया पहला ट्वीट
तेजस्वी यादव ने किया स्वागत
आरजेडी नेता और लालू यादव के बेटे तेजस्वी यादव ने मंगलवार को उनका टि्वटर पर स्वागत किया. उन्होंने कहा कि आपने टि्वटर पर आने के मेरे आग्रह को माना उसके लिए शुक्रिया. तेजस्वी यादव के ट्वीट के बाद ही लोगों को महसूस हुआ कि मायावती टि्वटर पर आई गईं हैं. तेजस्वी ने ट्वीट किया, 'आखिरकार आपको यहां देखकर खुशी हुई. हमारी 13 जनवरी को लखनऊ में हुई बैठक में टि्वटर ज्वाइन करने के मेरे आग्रह को मानने और उसका सम्मान करने पर खुशी हुई.'
Finally glad to see you here. Happy that you acknowledged and respected my request of joining twitter during our meeting in Lucknow on 13th January. Warm Regards https://t.co/SzHlRkBPAB
मायावती का टि्वटर हैंडल बुधवार सुबह तक वेरिफाइड नहीं था, लेकिन तेजस्वी यादव ने जैसे ही उन्हें ट्वीट करते हुए बधाई दी तो उनके फॉलोवर्स की संख्या बढ़ती गई. फिर बुधवार 10 बजे के करीब वह वेरिफाइड हो गया. खबर लिखे जाने तक उनके फॉलोवर्स की संख्या करीब नौ हजार थी. वहीं मायावती अभी @Twitter Support को फॉलो कर रहीं हैं. बसपा के दूसरे नंबर के नेता सतीश मिश्रा भी ट्विटर पर सक्रिय नहीं हैं. उम्मीद जताई जा रही है कि वे भी जल्ट टि्वटर पर दिखाई देंगे.
Press release issued by Bahujan Samaj Party dated 6th February 2019. Regarding Twitter handle. pic.twitter.com/gN96iYtygE
वहीं बसपा कार्यालय की ओर से जारी एक बयान में कहा गया कि मायावती ने पहली बार ट्विटर के माध्यम से लोगों और मीडिया से संवाद करने का फैसला किया है. उनका ट्विटर अकाउंट है....@ShushriMaywati. बयान में कहा गया है कि मीडिया इस हैंडल से ट्वीट की जाने वाली सूचनाओं का इस्तेमाल अपनी खबरों के लिए कर सकती है.